A Tőzsdeszakkör a pénzügyi élet nagy intézménytípusait, azok működését, az értékpapírpiacot, a pénzügyi csapdákat és az azokat elkerülő megoldásokat mutatja be. Elsősorban a 10. és 11. évfolyamos diákokat várja, akik szeretnék mélyebben megismerni a pénzügyek világát. Kifejezetten kiegészítő, gyakorlati ismereteket ad az AKG közgazdasági tárgyaihoz, a YE és a GO óráihoz. A tanév során a piacgazdasági alapok után megismerjük a bankok, a biztosítók, a tőzsde és a brókercégek életét és eljutunk olyan aktualitások elemzéséig, mint a blockchain technológia vagy a közösségi finanszírozás. Mindezt sok játékkal tesszük, tőzsdelátogatással, interaktív beszélgetésekkel és szakmai filmek részletes kielemzésével színesítjük.

A szakkör vezetője Wermeser Zsolt, aki a pénzügyi élet nagy állami és piaci szereplőinél szerzett több évtizedes tapasztalatát osztja meg az érdeklődőkkel.